钦定古今图书集成/明伦汇编/官常典/第440卷 > 册府元龟 > 《勇敢》
## 钦定古今图书集成/明伦汇编/官常典/第440卷 > 册府元龟 > 《勇敢》

夫勇敢强有力者圣王之所贵也。天下有事用之于
战胜则无敌矣。是故为三军之帅专四征之任也。非
抗威奋厉孔武有力何以率乎！下非致师当寇先登
敢死何以成其功哉！历代而下当其任者固有英果
迈众临敌贾勇冒矢石而靡惮衽金革而无厌摧锋
蹈刃雄呼直荡用能摧坚阵破勍寇扶危纾难树勋
扬烈图钟鼎而不朽载策府而垂裕《诗》曰：“舍命不渝。”
《传》曰：“率义之谓勇”盖与夫暴虎冯河死而无悔者异
矣。